Nxënësit nga Virxhinia bëjnë përpjekje për të ndihmuar ambientin
Në një shkollë të mesme të shtetit Virxhinia, e cila e përqendron programin e saj te shkenca dhe teknologjia, një grup nxënësish po pun
Nxënësi i shkollës së mesme Thomas Jefferson, Seth Kolker dhe disa shokë të tij i kanë hyrë një pune të rëndësishme për temën e tyre të diplomës – instalimin e paneleve diellore në tarracën e shkollës. Amanda Hurowitz është një nga mësueset e kësaj shkolle. "" Shkolla e Mesme Thomas Jefferson furnizohet me energji nga një uzinë me qymyrguri dhe kjo i preokupon nxënësit dhe mësuesit që mendojnë për mjedisin. "" Shumica e shkencëtarëve dhe personalitete të tjera si ish nënpresidenti demokrat Al Gore, thonë se lëndët djegëse me bazë karbonike, si qymyret apo gazi, ndikojnë në rritjen e temperaturave mesatare të atomosferës, fenomen që njihet si ngrohje globale. Në përgjigje të kësaj, disa shkolla në Amerikë kanë filluar të instalojnë panele diellore. Deri kohët e fundit, shkollat në zonën e Uashingtonit ngurronin ta bënin këtë për shkak të investimit të madh fillestar që kërkohet. Por nxënësit e shkollës Thomas Jefferson nuk u dekurajuan. Nxënësja e vitit të dytë, Lisa Junta gjeti një mënyrë për financimin e projektit. "." "." Të 22 panelet diellore në tarracën e shkollës mbulojnë rreth 3 përqind të nevojave të saj për energji. Mund të mos duket shumë por me kalimin e kohës, kursimet janë të mëdha. Panelet përbëhen nga shumë celula diellore të cilat grumbullojnë energji nga dielli dhe e kthejnë në elektricitet. Çdo celulë ka një mekanizëm të motorizuar që e vë në lëvizje. Në këtë mënyrë, celulat diellore ndjekin lëvzjen e diellit në qiell. Megjithëse panelet diellore janë vënë tashmë në funksionim, etja e nxënësve për të ndihmuar mjedisin nuk ka marrë fund. Në parkimin e shkollës ka filluar tani ndërtimi i një objekti me çati të gjelbër. Ka plane për të shtuar numrin e paneleve diellore dhe nxënësit po shikojnë mundësinë që të instalojnë turbina me erë. Diçka vërtet e bukur dhe që premton arritje të tjera për këtë shkollë dhe për nxënësit e saj./ap.